ରାଜସ୍ଥାନର ରାଜଧାନୀ ଜୟପୁରସ୍ଥିତ ରାମବାଗ ପ୍ରାସାଦ ଭାରତର ସବୁଠାରୁ ଦାମୀ ହେଟେଲମାନଙ୍କ ମଧ୍ୟରେ ଗୋଟିଏ। ପ୍ରାୟ ୧୮୩୫ରେ ନିର୍ମିତ ହୋଇଥିବା ଏହି ପ୍ରାସାଦ ରାଜସ୍ଥାନର ବିଭିନ୍ନ ପ୍ରସିଦ୍ଧ ସ୍ଥାନ ମଧ୍ୟରୁ ଗୋଟିଏ। ଏହି ପ୍ରାସାଦ ବା ବର୍ତ୍ତମାନ ସମୟର ହୋଟେଲ ଭାବେ ପରିଚିତ ସେହି ସ୍ଥାନ ପ୍ରାୟ ୪୮ ଏକର ମଧ୍ୟରେ ବ୍ୟାପି ରହିଛି।
ବର୍ତ୍ତମାନ ସମୟରେ ଏହି ପ୍ରାସାଦ ବିଶ୍ୱର ସବୁଠାରୁ ଦାମୀ ହୋଟେଲ ମଧ୍ୟ ଗୋଟିଏ ଭାବେ ଜଣାଶୁଣା। ଏହା ଭିତରର ସାଜସଜ୍ଜା ଖୁବ ଉଚ୍ଚକୋଟିର ଓ ସୌନ୍ଦର୍ୟ୍ୟମୟ। ହୋଟେଲରେ ପ୍ରାୟ ୭୮ଟି ବିଳାସମୟ କକ୍ଷ ରହିଛି। କକ୍ଷରେ ପର୍ୟ୍ୟଟକଙ୍କ ପାଇଁ ସମସ୍ତ ସୁବିଧା ମଧ୍ୟ ରହିଛି।
ଏହି ହୋଟେଲକୁ ବହୁ ଅଭିନେତା ଓ ଅଭିନେତ୍ରୀ ମଧ୍ୟ ଆସିଛନ୍ତି। ହୋଟେଲରେ ଗୋଟିଏ ରାତି ରହଣି ପାଇଁ ୨୪ ହଜାର ଟଙ୍କାରୁ ଆରମ୍ଭ ହୋଇ ୫ ଲକ୍ଷ ପର୍ୟ୍ୟନ୍ତ ରହିଛି। ଯଦି ଆପଣ ଏହି ରାଜକୀୟ ହେରିଟେଜର ସଉକ ନେବା ପାଇଁ ଇଚ୍ଛୁକ ତେବେ ସେଠାକୁ ଯାଆନ୍ତୁ ନିଶ୍ଚୟ ।
